cyanic-selkie/wikianc huggingface dataset:
पाब्लो एस्कोबार
वर्जीनिया वैलेजो का विवरण
16 जुलाई 2006 को वैलेजो को औषध प्रवर्तन प्रशासन की एक विशेष उड़ान से संयुक्त राज्य अमेरिका ले जाया गया। बोगोटा में अमेरिकी दूतावास के अनुसार, ऐसा "सुरक्षा कारणों" से किया गया क्योंकि एक हाई प्रोफ़ाइल आपराधिक मामले में मिस. वैलेजो के सहयोग की जरूरत थी। 24 जुलाई 2006 को कोलम्बियाई टेलीविजन पर एक वीडियो प्रसारित किया गया जिसमें वर्जिनिया वैलेजो ने पूर्व सीनेटर अल्बर्टो सैंटोफीमियो पर, राष्ट्रपति पद के उम्मीदवार लुइस कार्लोस गैलान को समाप्त करने के लिए एस्कोबार को भड़काने का आरोप अपनी उपस्थिति में लगाया था। 2007 में, वैलेजो ने अपनी पुस्तक एमैन्दो आ पाब्लो, ओदियांदो आ एस्कोबार (पाब्लो से प्यार, एस्कोबार से नफ़रत) प्रकाशित की, जिसमें उन्होंने कोकीन व्यवसाय के उत्कर्ष के शुरुआती वर्षों और गरीबों के लिए उसके चैरिटी प्रोजेक्ट्स के दौरान, जब वह एक डिप्टी कांग्रेसमैन था, नशीली दवाओं के स्वम्भू के साथ अपने संबंधों का उल्लेख किया है। वह कैरिबियाई सरकारों और तानाशाहों के साथ एस्कोबार के संबंधों और एमएएस (M.A.S.) (अपहर्ताओं की मौत) एवं लॉस एक्स्ट्राडिटेबल्स (द एक्स्ट्राडिटेबल्स) के जन्म में उनकी भूमिका पर अपना नज़रिया रखती हैं। वैलेजो एस्कोबार के संपूर्ण आपराधिक कैरियर की अनगिनत घटनाओं पर भी अपना दृष्टिकोण रखती हैं, जैसे कि 1984 में न्यायाधीश मिनिस्टर रौड्रिगो लारा बोनिला की ह्त्या, कैली कार्टेल के साथ उनके प्रेमी के झगड़े और नशीली दवाओं के आतंकवाद का युग, जो इस जोड़े के अलग-अलग होने के बाद सितम्बर 1987 में शुरू हुआ।
रिश्तेदार
एस्कोबार की विधवा, विक्टोरिया हेनाओ वैलेजो (अब मारिया इसाबेल सैंटोस कोबालेरो) के बेटे, जुऑन पाब्लो (अब जुआन सेबेस्टियन मैरोक्विन सैंटोस) और बेटी मैनुएला 1995 में कोलम्बिया से भाग निकले, लेकिन उन्हें कोई भी ऐसा देश नहीं मिला जो उन्हें शरण दे सके. अर्जेंटीना के फिल्म निर्माता निकोलस एंटेल की डॉक्युमेंट्री में "सिंस ऑफ माई फादर" में 1980 के दशक की शुरुआत में कोलंबिया के न्याय मंत्री रोड्रिगो लारा बोनिला, जिनकी 1984 में ह्त्या कर दी गयी थी, के बेटों और राष्ट्रपति पद के उम्मीदवार लुईस कार्लोस गैलान, जिनकी ह्त्या 1989 में की गयी थी, के बेटों से क्षमा माँगने के मैरोक्विन के प्रयासों को दर्शाया गया है।
उसे भी अपने पोते डैनियल रे रोड्रिगेज गाचा द्वारा बचा लिया गया था, जो जोसे रोड्रिगेज गाचा का बेटा है।
उद्धरण
पाब्लो एस्कोबार के कुछ यादगार उद्धरण इस प्रकार हैं:
लोकप्रिय चित्रण
कोलंबियाई ड्रग माफियाओं पर केन्द्रित दो बड़ी फीचर फिल्मों, एस्कोबार और किलिंग पाब्लो की घोषणा एक ही समय के आसपास, 2007 में की गयी थी। एस्कोबार को कुछ समय के लिए रोक दिया गया क्योंकि निर्माता ओलिवर स्टोन जॉर्ज डब्ल्यू बुश के बायोपिक डब्ल्यू. में व्यस्त थे। एस्कोबार के रिलीज की तारीख अभी भी अपुष्ट है।  निर्माता ओलिवर स्टोन ने यहाँ तक कहा था कि "यह एक ऐसे दिलचस्प व्यक्ति के बारे में एक बड़ा प्रोजेक्ट है जिसने व्यवस्था को अपने हाथ में ले लिया। मैं सोचता हूँ कि मुझे स्कारफेस और संभवतः एरी गोल्ड को भी धन्यवाद कहना चाहिए."
किलिंग पाब्लो, जिसपर कई वर्षों तक काम होता रहा और जिसे जो कार्नाहन ने निर्देशित किया है, मार्क बाउडेन की पुस्तक किलिंग पाब्लो: द हंट फॉर द वर्ल्ड्स ग्रेटेस्ट आउटलॉ पर आधारित है। कथानक कोलम्बियाई सरगना पाब्लो एस्कोबार की सच्ची कहानी कहता है कि किस प्रकार अमेरिकी विशेष सुरक्षा बलों और खुफिया तंत्र, कोलंबियाई सेना और कैली कार्टेल द्वारा नियंत्रित लॉस पेप्स नामक एक खुफिया गिरोह ने मिलकर उसे और उसके मेडेलिन कोकीन कार्टेल को नष्ट कर दिया. कलाकारों में क्रिस्टियन बेल को मेजर स्टीव जैकोबी के रूप में और वेनेजुएलाई अभिनेता एडगर रैमिरेज़ को एस्कोबार के रूप में शामिल किये जाने की बात कही गयी थी। दिसंबर 2008 में, किलिंग पाब्लो के निर्माता बॉब येरी ने दिवालिया होने की याचिका दायर कर दी.
दक्षिण प्लाजा (गैलापागोस)
गैलापागोस द्वीपसमूह का द्वीप दक्षिण प्लाज़ा सांताक्रूज़ द्वीप के पूर्वी तट से कुछ दूरी पर स्थित एक छोटा सा द्वीप है, इसका क्षेत्रफल 0.13 वर्ग किलोमीटर (0.05 वर्ग मील) और अधिकतम ऊंचाई 23 मीटर (75 फुट) है। दक्षिण प्लाज़ा का नाम ईक्वाडोर के पूर्व राष्ट्रपति जनरल लिओनिडास प्लाज़ा के सम्मान में रखा गया है। दक्षिण प्लाज़ा द्वीप का निर्माण समुद्र के नीचे हुए ज्वालामुखी विस्फोट से ऊपर उठते लावा से हुआ है। अपने छोटे आकार के बावजूद यह प्रजातियों की एक बड़ी संख्या का घर है और अपनी असाधारण वनस्पति के लिए प्रसिद्ध है। यही कारण है कि यह द्वीप आगंतुकों के बीच बहुत लोकप्रिय है। दक्षिण प्लाज़ा की वनस्पति में ओपंशिया कैक्टस और सेसुवियम पौधे शामिल हैं जो लावा संरचनाओं के ऊपर बिछे एक लाल कालीन के समान प्रतीत होते हैं।
इसके खड़ी ढलानों पर विभिन्न पक्षियों को देखा जा सकता है जिनमें, लाल चोंच वाली रेखीय पक्षी के घोंसले और अबाबील-पुच्छ गल शामिल हैं। लेकिन सबसे अधिक आनंददायक अनुभव तो इन खड़ी चट्टानों के शिखर पर खड़ा होकर नीचे के दृश्य को निहारना और इन चट्टानों के आधार पर चहलकदमी करना है। सेसुवियम के पौधे मौसम के अनुसार अपनी रंगत बदलते हैं, जहाँ बरसात के मौसम में यह गहरे हरे रंग के होते हैं वहीं सूखे के मौसम में इनका रंग बदलकर नारंगी और बैंगनी हो जाता है। द्वीप पर एक बड़ी बस्ती स्थलीय गोहों की भी है।  यह भूमध्य रेखा पर है।
जलियाँवाला बाग हत्याकांड
जालियाँवाला बाग हत्याकांड भारत के पंजाब प्रान्त के अमृतसर में स्वर्ण मन्दिर के निकट जलियाँवाला बाग में १३ अप्रैल १९१९ (बैसाखी के दिन) हुआ था। रौलेट एक्ट का विरोध करने के लिए एक सभा हो रही थी जिसमें जनरल डायर नामक एक अँग्रेज ऑफिसर ने अकारण उस सभा में उपस्थित भीड़ पर गोलियाँ चलवा दीं जिसमें 400 से अधिक व्यक्ति मरे और २००० से अधिक घायल हुए। अमृतसर के डिप्टी कमिश्नर कार्यालय में 484 शहीदों की सूची है, जबकि जलियांवाला बाग में कुल 388 शहीदों की सूची है। ब्रिटिश राज के अभिलेख इस घटना में 200 लोगों के घायल होने और 379 लोगों के शहीद होने की बात स्वीकार करते है जिनमें से 337 पुरुष, 41 नाबालिग लड़के और एक 6-सप्ताह का बच्चा था। अनाधिकारिक आँकड़ों के अनुसार 1500 से अधिक लोग मारे गए और 2000 से अधिक घायल हुए।
१९९७ में महारानी एलिज़ाबेथ ने इस स्मारक पर मृतकों को श्रद्धांजलि दी थी। २०१३ में ब्रिटिश प्रधानमंत्री डेविड कैमरॉन भी इस स्मारक पर आए थे। विजिटर्स बुक में उन्होंनें लिखा कि "ब्रिटिश इतिहास की यह एक शर्मनाक घटना थी।"
ऐतिहासिक दिवस
13 अप्रैल 1919 को बैसाखी का दिन था। बैसाखी वैसे तो पूरे भारत का एक प्रमुख त्योहार है परंतु विशेषकर पंजाब और हरियाणा के किसान सर्दियों की रबी की फसल काट लेने के बाद नए साल की खुशियाँ मनाते हैं। इसी दिन, 13 अप्रैल 1699 को दसवें और अंतिम गुरु गोविंद सिंह ने खालसा पंथ की स्थापना की थी। इसीलिए बैसाखी पंजाब और आस-पास के प्रदेशों का सबसे बड़ा त्योहार है और सिख इसे सामूहिक जन्मदिवस के रूप में मनाते हैं। अमृतसर में उस दिन एक मेला सैकड़ों साल से लगता चला आ रहा था जिसमें उस दिन भी हज़ारों लोग दूर-दूर से श्री हरमिंदर साहिब गुरुद्वारे में गुरु जी के दर्शन करने और बैसाखी का त्यौहार मनाने अमृतसर पहुंचे थे, गुरुद्वारे से 500 मीटर की दुरी में जलियांवाला बाग को देखने के लिए बहुत सारे बच्चे, महिलाएं, बूढ़े, इकट्ठे हुए थे और बड़ी ही खुशी के साथ बैसाखी का त्यौहार मना रहे थे ।
अंग्रेज़ों की मंशा
प्रथम विश्व युद्ध (1914-1918) में भारतीय नेताओं और जनता ने खुल कर ब्रिटिशों का साथ दिया था। 13 लाख भारतीय सैनिक और सेवक यूरोप, अफ़्रीका और मिडल ईस्ट में ब्रिटिशों की तरफ़ से तैनात किए गए थे जिनमें से 43,000 भारतीय सैनिक युद्ध में शहीद हुए थे। युद्ध समाप्त होने पर भारतीय नेता और जनता ब्रिटिश सरकार से सहयोग और नरमी के रवैये की आशा कर रहे थे परंतु ब्रिटिश सरकार ने मॉण्टेगू-चेम्सफ़ोर्ड सुधार लागू कर दिए जो इस भावना के विपरीत थे।
लेकिन प्रथम विश्व युद्ध के दौरान पंजाब के क्षेत्र में ब्रिटिशों का विरोध कुछ अधिक बढ़ गया था जिसे भारत प्रतिरक्षा विधान (1915) लागू कर के कुचल दिया गया था। उसके बाद १९१८ में एक ब्रिटिश जज सिडनी रॉलेट की अध्यक्षता में एक सेडीशन समिति नियुक्त की गई थी जिसकी ज़िम्मेदारी ये अध्ययन करना था कि भारत में, विशेषकर पंजाब और बंगाल में ब्रिटिशों का विरोध किन विदेशी शक्तियों की सहायता से हो रहा था। इस समिति के सुझावों के अनुसार भारत प्रतिरक्षा विधान (1915) का विस्तार कर के भारत में रॉलट एक्ट लागू किया गया था, जो आजादी के लिए चल रहे आंदोलन पर रोक लगाने के लिए था, जिसके अंतर्गत ब्रिटिश सरकार को और अधिक अधिकार दिए गए थे जिससे वह प्रेस पर सेंसरशिप लगा सकती थी, नेताओं को बिना मुकदमें के जेल में रख सकती थी, लोगों को बिना वॉरण्ट के गिरफ़्तार कर सकती थी, उन पर विशेष ट्रिब्यूनलों और बंद कमरों में बिना जवाबदेही दिए हुए मुकदमा चला सकती थी, आदि। इसके विरोध में पूरा भारत उठ खड़ा हुआ और देश भर में लोग गिरफ्तारियां दे रहे थे।
गाँधी जी
गांधी तब तक दक्षिण अफ़्रीका से भारत आ चुके थे और धीरे-धीरे उनकी लोकप्रियता बढ़ रही थी। उन्होंने रोलेट एक्ट का विरोध करने का आह्वान किया जिसे कुचलने के लिए ब्रिटिश सरकार ने और अधिक नेताओं और जनता को रोलेट एक्ट के अंतर्गत गिरफ़्तार कर लिया और कड़ी सजाएँ दीं। इससे जनता का आक्रोश बढ़ा और लोगों ने रेल और डाक-तार-संचार सेवाओं को बाधित किया। आंदोलन अप्रैल के पहले सप्ताह में अपने चरम पर पहुँच रहा था। लाहौर और अमृतसर की सड़कें लोगों से भरी रहती थीं। करीब 5,000 लोग जलियांवाला बाग में इकट्ठे थे। ब्रिटिश सरकार के कई अधिकारियों को यह 1857 के गदर की पुनरावृत्ति जैसी परिस्थिति लग रही थी जिसे न होने देने के लिए और कुचलने के लिए वो कुछ भी करने के लिए तैयार थे।
अंग्रेज़ों के अत्याचार
आंदोलन के दो नेताओं सत्यपाल और सैफ़ुद्दीन किचलू को गिरफ्तार कर कालापानी की सजा दे दी गई। 10 अप्रैल 1919 को अमृतसर के उप कमिश्नर के घर पर इन दोनों नेताओं को रिहा करने की माँग पेश की गई। परंतु ब्रिटिशों ने शांतिप्रिय और सभ्य तरीके से विरोध प्रकट कर रही जनता पर गोलियाँ चलवा दीं जिससे तनाव बहुत बढ़ गया और उस दिन कई बैंकों, सरकारी भवनों, टाउन हॉल, रेलवे स्टेशन में आगज़नी की गई। इस प्रकार हुई हिंसा में 5 यूरोपीय नागरिकों की हत्या हुई। इसके विरोध में ब्रिटिश सिपाही भारतीय जनता पर जहाँ-तहाँ गोलियाँ चलाते रहे जिसमें 8 से 20 भारतीयों की मृत्यु हुई। अगले दो दिनों में अमृतसर तो शाँत रहा पर हिंसा पंजाब के कई क्षेत्रों में फैल गई और 3 अन्य यूरोपीय नागरिकों की हत्या हुई। इसे कुचलने के लिए ब्रिटिशों ने पंजाब के अधिकतर भाग पर मार्शल लॉ लागू कर दिया।
काण्ड का विवरण
बैसाखी के दिन 13 अप्रैल 1919 को अमृतसर के जलियांवाला बाग में एक सभा रखी गई, जिसमें कुछ नेता भाषण देने वाले थे। शहर में कर्फ्यू लगा हुआ था, फिर भी इसमें सैंकड़ों लोग ऐसे भी थे, जो बैसाखी के मौके पर परिवार के साथ मेला देखने और शहर घूमने आए थे और सभा की खबर सुन कर वहां जा पहुंचे थे। जब नेता बाग में पड़ी रोड़ियों के ढेर पर खड़े हो कर भाषण दे रहे थे, तभी ब्रिगेडियर जनरल रेजीनॉल्ड डायर 90 ब्रिटिश सैनिकों को लेकर वहां पहुँच गया। उन सब के हाथों में भरी हुई राइफलें थीं। नेताओं ने सैनिकों को देखा, तो उन्होंने वहां मौजूद लोगों से शांत बैठे रहने के लिए कहा।
गोलीबारी
सैनिकों ने बाग को घेर कर बिना कोई चेतावनी दिए निहत्थे लोगों पर गोलियाँ चलानी शुरू कर दीं। १० मिनट में कुल 1650 राउंड गोलियां चलाई गईं। जलियांवाला बाग उस समय मकानों के पीछे पड़ा एक खाली मैदान था। वहाँ तक जाने या बाहर निकलने के लिए केवल एक संकरा रास्ता था और चारों ओर मकान थे। भागने का कोई रास्ता नहीं था। कुछ लोग जान बचाने के लिए मैदान में मौजूद एकमात्र कुएं में कूद गए, पर देखते ही देखते वह कुआं भी लाशों से पट गया। जलियांवाला बाग कभी जलली नामक आदमी की संपत्ति थी।
हताहत
बाग में लगी पट्टिका पर लिखा है कि १२० शव तो सिर्फ कुए से ही मिले। शहर में क‌र्फ्यू लगा था जिससे घायलों को इलाज के लिए भी कहीं ले जाया नहीं जा सका। लोगों ने तड़प-तड़प कर वहीं दम तोड़ दिया। अमृतसर के डिप्टी कमिश्नर कार्यालय में 484 शहीदों की सूची है, जबकि जलियांवाला बाग में कुल 388 शहीदों की सूची है। ब्रिटिश राज के अभिलेख इस घटना में 200 लोगों के घायल होने और 379 लोगों के शहीद होने की बात स्वीकार करते है जिनमें से 337 पुरुष, 41 नाबालिग लड़के और एक 6-सप्ताह का बच्चा था। अनाधिकारिक आँकड़ों के अनुसार 1000 से अधिक लोग मारे गए और 2000 से अधिक घायल हुए। आधिकारिक रूप से मरने वालों की संख्या ३७९ बताई गई जबकि पंडित मदन मोहन मालवीय के अनुसार कम से कम १३०० लोग मारे गए। स्वामी श्रद्धानंद के अनुसार मरने वालों की संख्या १५०० से अधिक थी जबकि अमृतसर के तत्कालीन सिविल सर्जन डॉक्टर स्मिथ के अनुसार मरने वालों की संख्या १८०० से अधिक थी।
करतूत बयानी
मुख्यालय वापस पहुँच कर ब्रिगेडियर जनरल रेजीनॉल्ड डायर ने अपने वरिष्ठ अधिकारियों को टेलीग्राम किया कि उस पर भारतीयों की एक फ़ौज ने हमला किया था जिससे बचने के लिए उसको गोलियाँ चलानी पड़ी। ब्रिटिश लेफ़्टिनेण्ट गवर्नर मायकल ओ डायर ने इसके उत्तर में ब्रिगेडियर जनरल रेजीनॉल्ड डायर को टेलीग्राम किया कि तुमने सही कदम उठाया। मैं तुम्हारे निर्णय को अनुमोदित करता हूँ। फिर ब्रिटिश लेफ़्टिनेण्ट गवर्नर मायकल ओ डायर ने अमृतसर और अन्य क्षेत्रों में मार्शल लॉ लगाने की माँग की जिसे वायसरॉय लॉर्ड चेम्सफ़ोर्ड नें स्वीकृत कर दिया।
जाँच
इस हत्याकाण्ड की विश्वव्यापी निंदा हुई जिसके दबाव में भारत के लिए सेक्रेटरी ऑफ़ स्टेट एडविन मॉण्टेगू ने 1919 के अंत में इसकी जाँच के लिए हंटर कमीशन नियुक्त किया। कमीशन के सामने ब्रिगेडियर जनरल रेजीनॉल्ड डायर ने स्वीकार किया कि वह गोली चला कर लोगों को मार देने का निर्णय पहले से ही ले कर वहाँ गया था और वह उन लोगों पर चलाने के लिए दो तोपें भी ले गया था जो कि उस संकरे रास्ते से नहीं जा पाई थीं। हंटर कमीशन की रिपोर्ट आने पर 1920 में ब्रिगेडियर जनरल रेजीनॉल्ड डायर को पदावनत कर के कर्नल बना दिया गया और अक्रिय सूचि में रख दिया गया। उसे भारत में पोस्ट न देने का निर्णय लिया गया और उसे स्वास्थ्य कारणों से ब्रिटेन वापस भेज दिया गया। हाउस ऑफ़ कॉमन्स ने उसका निंदा प्रस्ताव पारित किया परंतु हाउस ऑफ़ लॉर्ड ने इस हत्याकाण्ड की प्रशंसा करते हुये उसका प्रशस्ति प्रस्ताव पारित किया। विश्वव्यापी निंदा के दबाव में बाद को ब्रिटिश सरकार ने उसका निंदा प्रस्ताव पारित किया और 1920 में ब्रिगेडियर जनरल रेजीनॉल्ड डायर को इस्तीफ़ा देना पड़ा। 1927 में प्राकृतिक कारणों से उसकी मृत्यु हुई।(उधमसिंह नगर पहले नैनीताल जिले में था। लेकिन अक्टूबर 1995 में इसे अलग जिला बना दिया गया। इस जिले का नाम स्वर्गीय उधम सिंह के नाम पर रखा गया है। उधम सिंह स्वतंत्रता सेनानी थे।) ↵इस हत्याकांड की जाँच के लिये कांग्रेस ने मदन मोहन मालवीय की अध्यक्षता में एक समिति नियुक्त की। में एक समिति नियुक्त की।
विरोध
गुरुदेव रवीन्द्र नाथ टैगोर ने इस हत्याकाण्ड के विरोध-स्वरूप अपनी नाइटहुड को वापस कर दिया। आजादी के लिए लोगों का हौसला ऐसी भयावह घटना के बाद भी पस्त नहीं हुआ। बल्कि सच तो यह है कि इस घटना के बाद आजादी हासिल करने की चाहत लोगों में और जोर से उफान मारने लगी। हालांकि उन दिनों संचार और आपसी संवाद के वर्तमान साधनों की कल्पना भी नहीं की जा सकती थी, फिर भी यह खबर पूरे देश में आग की तरह फैल गई। आजादी की चाह न केवल पंजाब, बल्कि पूरे देश के बच्चे-बच्चे के सिर चढ़ कर बोलने लगी। उस दौर के हजारों भारतीयों ने जलियांवाला बाग की मिट्टी को माथे से लगाकर देश को आजाद कराने का दृढ़ संकल्प लिया। पंजाब तब तक मुख्य भारत से कुछ अलग चला करता था परंतु इस घटना से पंजाब पूरी तरह से भारतीय स्वतंत्रता आंदोलन में सम्मिलित हो गया। इसके फलस्वरूप गांधी ने 1920 में असहयोग आंदोलन प्रारंभ किया।
प्रतिघात
जब जलियांवाला बाग में यह हत्याकांड हो रहा था, उस समय उधमसिंह वहीं मौजूद थे और उन्हें भी गोली लगी थी। उन्होंने तय किया कि वह इसका बदला लेंगे। 13 मार्च 1940 को उन्होंने लंदन के कैक्सटन हॉल में इस घटना के समय ब्रिटिश लेफ़्टिनेण्ट गवर्नर माइकल ओ ड्वायर को गोली चला के मार डाला। ऊधमसिंह को 31 जुलाई 1940 को फाँसी पर चढ़ा दिया गया। गांधी और जवाहरलाल नेहरू ने ऊधमसिंह द्वारा की गई इस हत्या की निंदा करी थी। इस हत्याकांड ने तब 12 वर्ष की उम्र के भगत सिंह की सोच पर गहरा प्रभाव डाला था। इसकी सूचना मिलते ही भगत सिंह अपने स्कूल से १२ मील पैदल चलकर जालियावाला बाग पहुंच गए थे।
स्मारक
१०२० में भारतीय राष्ट्रीय कांग्रेस द्वारा एक प्रस्ताव पारित होने के बाद साइट पर एक स्मारक बनाने के लिए एक ट्रस्ट की स्थापना की गई थी। १९२३ में ट्रस्ट ने स्मारक परियोजना के लिए भूमि खरीदी थी। अमेरिकी वास्तुकार बेंजामिन पोल्क द्वारा डिजाइन किया गया एक स्मारक, साइट पर बनाया गया था और 13 अप्रैल १९६१ को जवाहरलाल नेहरू और अन्य नेताओं की उपस्थिति में भारत के तत्कालीन राष्ट्रपति राजेंद्र प्रसाद ने इसका उद्घाटन किया था।
बुलेट की गोलियाँ दीवारों और आस-पास की इमारतों में इस समय भी दिखती हैं। जिस कुएं में कई लोग कूद गए और गोलियों से खुद को बचाने की कोशिश कर रहे थे, वह पार्क के अंदर एक संरक्षित स्मारक के रूप में है।
जलियाँवाला बाग राष्ट्रीय स्मारक (संशोधन) विधेयक, 2019
विधेयक में प्रमुख प्रावधान
सल्फोनेमाइड
ओषधि विज्ञान में इस वर्ग की ओषधियों की अपेक्षा संभवत: किसी अन्य वर्ग की ओषधियाँ अधिक लाभप्रद नहीं सिद्ध हुई। इसका कारण यह है कि इनकी सहायता से अनेक जानें बचाई जा सकती हैं। बीमारी की अवधि काफी घटाई जा सकती तथा कुछ बीमारियों से बचाव की व्यवस्था भी की जा सकती है।
इतिहास
सन् १९०८ में पी. गेलमो (P. Gelmo) ने पैरा-ऐमिनो बेंज़ीन सल्फ़ोनेमाइड का संश्लेषण रंजक उद्योग में एक द्रव्य के लिए किया था और इसकी सहायता से कुछ ऐज़ो रंजक (azo dyes) बनाए गए। बाद में पता चला कि इन रंजकों में कुछ प्रतिजीवाण्विक (antibacterial) प्रभाव भी है, परंतु इस ओर कुछ विशेष ध्यान न दिया गया। सन् १९३२ में जर्मनी में फ्रट्ज़ मीट्ज़ह (Fritz Mietzsch) तथा जोजेफ़ क्लेरर (Josef Klarer) ने प्रांटोसिल (prontosil) तथा अन्य सल्फ़ोनेमाइड युक्त ऐजो रंजकों का पेटेंट कराया और सन् १९३५ में गेरहार्ट डोमाक (Gerhar Domagk) ने अपने एक शोध-निबंध द्वारा यह घोषणा की कि उसने प्रांटोसिल का उपयोग चूहों में स्ट्रेप्टोकॉकस (Streptococcus) संक्रमण की चिकित्सा के लिए किया तथा यह ज्ञात किया कि प्रांटोसिल की जीव-विषाक्तता बहुत कम है और स्ट्रेप्टोकॉकस से संक्रमित चूहों पर इसके उपयोग से उनकी मृत्यु होनी रुक गई या कम हो गई। बाद में खरगोशों पर भी इसका प्रयोग करने से यही फल प्राप्त हुए। डोमाक ने इस ओर भी ध्यान दिलाया कि प्रांटासिल केवल जीवधारियों के अंदर ही जीवाणुनाशक का कार्य कर सकता है, बाहर परीक्षण नली में उपस्थित जीवाणुओं में नहीं।
इसके पश्चात् फ्रांस में ए. ज़िरार्द (A. Girard) ने प्रांटोसिल का संश्लेषण करके उसका नाम रूबियारॉल (Rubiarol) रखा तथा जीवों में इसका प्रयोग करके डोमाक के फलों की पुष्टि की। जे. ट्रेफूएल (J. Trefouel), एफ. निथ (F. Nith) तथा डी. बोवेट (D. Bovet) ने यह प्रदर्शित किया कि शरीर के ऊतक (body tissue) में यह ऐज़ो रंजक ऐजो मूलक पर (-N = N-) विखंडित होकर, पैरा-ऐमिनो-बेंजीन सल्फ़ोनेमाइड बनाते हैं और वास्तव में प्रांटोसिल या इसी प्रकार के ऐजो रंजकों की संक्रमण नाशन किया इसी यौगिक, पैरा-ऐमिनो-बेंजीन सल्फ़ोनेमाइड, ही के कारण है। इस विचारधारा की शीघ्र ही पुष्टि हुई। इंग्लैंड तथा अमरीका में भी इस प्रकार के प्रयोग हुए और वही फल प्राप्त हुए। इनके फलस्वरूप इस बात की पुष्टि हुई कि स्ट्रेप्टोकॉकस संक्रमण में सल्फ़ोनेमाइड का प्रयोग हो सकता है। कुछ समय बाद यह पता चला कि न्युमोनिया में इसका उपयोग नहीं हो सकता, पर मैनिंजाइटिस तथा बच्चा पैदा होने के पश्चात् के संक्रमणों में यह बहुत उपयोगी है।
इसके पश्चात् वैज्ञानिकों का ध्यान इस ओर गया कि सल्फ़ोनेमाइड मूलक (-SO2NH2) के हाइड्रोजन परमाणुओं के स्थान पर अन्य यौगिकों के मूल प्रतिस्थापित करने से अन्य यौगिक, जो कुछ विशेष संक्रमणों में लाभप्रद हैं प्राप्त हो सकते हैं इस प्रकार ए. जे. इविंस (A. J. Ewins) तथा एम. ए. फिलिप्स (M. A. Phillips) ने सल्फा-पिरिडीन बनाया, जो न्युमोनिया के संक्रमण के लिए विशिष्ट था। सन् १९३६ तथा सन् १९४३ के बीच में इस प्रकार के अनेक यौगिकों का संश्लेषण हुआ और इनमें से कई अत्यंत लाभप्रद सिद्ध हुए। द्वितीय विश्वयुद्ध में सैनिकों में इनका उपयोग बहुत हुआ, जिसके फलस्वरूप अनेक जाने बचाई जा सकीं। प्रत्येक सिपाही के पास सल्फ़ोनेमाइड पाउडर तथा गोलियाँ रहती थीं। तथा इनके उपयोग की विधि बता दी जाती थी, ताकि घायल होने पर वह स्वयं इनका प्रयोग कर सकें। इनकी क्रिया विधि (mode of action) के संबंध में यह स्पष्ट है कि ये औषधियाँ जीवाणुओं को नष्ट नहीं करतीं वरन् उनकी वृद्धि को रोक देती हैं। इस प्रकार यह जीवाणुओं को मार सकनेवाली जीवाणुनाश्शक (bactericidal) औषधियों से भिन्न हैं।
इस वर्ग की औषधियों का मनुष्य पर कुछ विषैला प्रभाव भी पड़ता है और कुछ लोग इनके लिए बहुत ही संवेदी (sensitive) होते हैं, अत: बिना चिकित्सक की सलाह के इनका प्रयोग करना उचित नहीं है। इनसे उलटी, चक्कर, मानसिक संभ्रांति आदि लक्षण प्रकट होने लगते हैं। कभी कभी रक्ताल्पता (anaemia), पेशाब में रुकावट, गुर्दे में कुछ शोथ आदि भी हो जाते हैं। कभी कभी चिकित्सक इन ओषधियों के साथ कुछ अन्य औषधियां मिलाकर देते हैं, जिससे ऊपर लिखी व्याधियाँ न उत्पन्न होने पाएँ। वर्तमान चिकित्सा विज्ञान में सल्फा दवाओं का स्थान प्रतिजैविक पदार्थों (antibiotics) से किसी प्रकार कम नहीं है।
तृश्शूर रेलवे स्टेशन
तृश्शूर रेलवे स्टेशन (स्टेशन कोड: TCR; अन्य वर्तनी: त्रिशूर,त्रिस्सूर,त्रिश्शूर), भारतीय राज्य केरल में स्थित एक रेलवे स्टेशन है। त्रिशूर को केरल की सांस्कृतिक राजधानी के रूप में भी जाना जाता है। त्रिशूर रेलवे स्टेशन दक्षिण भारत में एक प्रमुख रेलवे प्रमुख है और भारतीय रेलवे के दक्षिणी रेलवे ज़ोन द्वारा संचालित "A-1" वर्गीकृत स्टेशन तिरुवनंतपुरम रेलवे मंडल के अंतर्गत आता है। प्रतिदिन 189 ट्रेनों की आवाजाही के साथ रेल यातायात के मामले में यह केरल राज्य का सबसे व्यस्त रेलवे स्टेशन है। दैनिक ट्रेनें मुंबई, नई दिल्ली, कोलकाता, बैंगलोर, चेन्नई, मैंगलोर और हैदराबाद के लिए उपलब्ध हैं। यह स्टेशन शोरनूर - कोचीन हार्बर खंड पर स्थित है, जो केरल के सबसे व्यस्त रेलवे गलियारों में से एक है। यहां तीन उप-स्टेशनों पुंकुन्नम रेलवे स्टेशन और दो छोटे स्टेशन ओल्लुर रेलवे स्टेशन और मुलकुन्नत्तुकावु रेलवे स्टेशन हैं। त्रिशूर रेलवे स्टेशन त्रिशूर-गुरुवयूर खंड के द्वारा मंदिर शहर गुरुवायूर से भी जुड़ा हुआ है।
संरचना
स्टेशन में चार प्लेटफार्म और दो प्रवेश द्वार हैं, एक पूर्वी तरफ जो मुख्य प्रवेश द्वार है और दूसरा पश्चिमी तरफ है जो 2010 में चालु किया गया। स्टेशन पर कोट्टप्पुरम साइड और केएसआरटीसी परिवहन बस स्टैंड साइड से आसानी से पहुँचा जा सकता है। इसमें तीन रेलवे ओवर ब्रिज हैं जो पहले प्लेटफॉर्म को दूसरे, तीसरे और चौथे प्लेटफॉर्म से जोड़ते हैं। स्टेशन यात्री ट्रेनों और माल गाड़ियों का संचालन करती है।
सुविधाएं
अन्य उपलब्ध सुविधाएं पार्सल बुकिंग कार्यालय, रेलवे मेलिंग सेवा (आरएमएस) कार्यालय, भारतीय स्टेट बैंक और केनरा बैंक ऑटोमेटेड टेलर मशीन (एटीएम) हैं।
संयोजकता
निकटतम हवाई अड्डा 50 किमी की दूरी पर नेदुम्बसेरी में कोचीन अंतर्राष्ट्रीय हवाई अड्डा है। रेलवे स्टेशन से 1 किमी (0.6 मील) की दूरी पर त्रिशूर केएसआरटीसी बस स्टैंड स्थित है। स्टेशन के प्रवेश द्वार पर ऑटो रिक्शा खड़े रहते है। स्टेशन के प्रवेश पर यात्रियों को सिटी टैक्सी और निजी टैक्सी टैक्सी के लिए टैक्सी स्टैंड उपलब्ध कराया जाता है।
भविष्य के विस्तार की योजना
दक्षिणी रेलवे एक तीसरी और चौथी रेलमार्ग स्थापित करके शोरनूर - कोचीन हार्बर खंड को दोहरा करने की योजना बना रहा है। नई लाइन अंतर्राष्ट्रीय कंटेनर ट्रांसशिपमेंट टर्मिनल, कोच्चि से जुड़ जायेगी। यह त्रिशूर को कोच्चि और पलक्कड़ को जोड़ने वाली एक उपनगरीय रेलवे प्रणाली की भी योजना बना रही है, जिसमें मेनलाइन इलेक्ट्रिकल मल्टीपल यूनिट सेवाओं (MEMUs) का उपयोग किया जा रहा है, जिसके साथ पहली सेवाएं 2010 के अंत या 2011 की शुरुआत में शुरू होने की उम्मीद है जिसके लिए काम चल रहा है। एक पैदल यात्री फ्लाईओवर प्लेटफॉर्म जो सभी प्लेटफार्मों को नजदीकी केएसआरटीसी बस स्टेशन से जोड़ने की योजना बना रहा है।
हुल्द्रिख ज्विंगली
हुल्द्रिख ज्विंगली (Huldrych Zwingli / 1484-1531) स्विटजरलैंड का सुधारक था जिसने स्विटजरलैंड में सुधार आंदोलन का नेतृत्व किया।
परिचय
हुल्द्रिख ज्विंगली का जन्म प्रथम जनवरी 1484 ई में सेंट गाल के प्रदेश में एक कृषक परिवार में पैदा हुआ था। उसने वेसेन (Wessen), बैसेल (Basel) तथा बर्ने में शिक्षा प्राप्त की। 1500 ई में वह वियना के विश्वविद्यालय में दर्शनशास्त्र के अध्ययन के लिये भेजा गया। वह बैसेल वापस आया, जहाँ वह स्नातक हुआ और तत्पश्चात् सेंट मार्टिन चर्च स्कूल में प्राचीन साहित्य का अध्यापक बना। 1506 ई में वह ग्लेरस में स्थानीय पुरोहित के आसन पर आसीन हुआ और उसने ग्रीक, हिब्रू तथा चर्च प्रवर्तकों का अध्ययन प्रारंभ किया। प्राचीन चर्च के प्रति उसका कालांतर का असंतोष एवं उसकी सुधार-भावना की जाग्रति इसी अध्ययन पर आधारित थी। ज्विंग्ली के शैक्षिक प्रभाव अनिवार्यत: मानववादी थे। 1512 से 1515 ई तक वह स्विटजरलैंड के भाड़े के सैनिकों के लिये इटली गया, जहाँ उसने पोप का सांसारिक जीवन देखा। उसकी आँखें खुल गई। 1519 ई में वह ज्यूरिख के गिरजाघर का उपदेशक हुआ और उसने अपने उन प्रवचनों को प्रारंभ किया जो सुधार आंदोलन के जन्मदाता सिद्ध हुए।
अब उसने चर्च अधिकार, कैथोलिक अनुष्ठान एवं सिद्धांत, पाप-मोचन कर की बिक्री और स्विटजरलैंड के भाड़े के सैनिकों की युद्ध में उपयोगिता इत्यादि के विरुद्ध आलोचना शुरू की। जब फ्रांसिस कैन भिक्षु बरनार्डी का सैमसन, पापमोचन कर की बिक्री के लिये स्विटजरलैंड में दृष्टिगोचर हुआ, तो ज्विंग्ली ने नागरिक सभा (सिटी काउंसिल) को समझाया कि नगर में उस श्रमण का प्रवेश वैध कर दिया जाय। ज्विंग्ली की प्रथम धर्मसुधारपुस्तिका आर्किटेलीस (Architelece) 1522 ई में प्रकाशित हुई। पोप अड्रेयन चतुर्थ ने ज्यूरिक निवासियों को ज्विंग्ली का परित्याग कर देने की आज्ञा दी। किंतु उसने मत के पुष्टीकरण में "सरसठ थेसिस" का पूर्ण विवरण दिया तथा अपनी स्थिति का स्पष्टीकरण इतनी दृढ़ता से किया कि नगर ने उस दर्शन पर अपनी स्वीकृति दे दी तथा रोम से संबंधविच्छेद कर लिया। ज्विंग्ली के प्रभाव में चर्च की तस्वीरें हटा दी गईं और पवित्र मूर्तियाँ भग्न कर दी गई। पादरियों के उपवास एवं वैवाहिक जीवन पर भी आक्षेप किए गए। 1523 ई में उसने बर्न में एक रोम पादरी को सार्वजनिक सभा में सैद्धांतिक विग्रह की चुनौती दी। विवाद 19 दिन चला और अंत में बर्न ज्विंग्ली का अनुयायी हो गया।
2 अप्रैल 1524 ई को, ज्विंग्ली ने ऐना रेनहार्ड से विवाह किया। 1525 ई में उसने सत्य और मिथ्या धर्म पर अपना भाष्य प्रकाशित किया जिसमें निहित विचार मार्टिन लूथर से भी संघर्ष ले चले। दोनों का मतभेद कुछ सुधार सिद्धांतों के संबंध में, विशेषतया लार्ड्स सपर की विचारधारा पर था। ज्विंग्ली ने पदार्थ परिवर्तन (Trans substantiation) तथा ईसा की वास्तविक उपस्थिति के सिद्धांत को अस्वीकृत किया और धर्मग्रंथों के ही उच्च अधिकार पर बल दिया। उसने धर्मविज्ञान तथा अनुशासन (डिसिप्लिन) दोनों में सुधार की आवश्यकता का लक्ष्य रखा। 1529 ई में सुधार के प्रवर्तकों का एक सम्मेलन मारबर्ग में विभेदों को सुलझाने के लिय हुआ। किंतु कोई समझौता न हो सका। ज्विंग्ली के अनुयायी टूट गए तथा प्रोटेस्टेंट मत की दो शाखाएँ हो गई। इस समय स्विटजरलैंड के पाँच कैथोलिक कैंटन इस आशंका से कि कहीं उनका प्रभाव लुप्त न हो जाय, प्राचीन धर्म के पक्ष में संघर्ष करने के लिये उद्यत हो गए। रोम से उकसाए जाने पर, इन कैंटनों ने ज्यूरिख तथा बर्न के सुधारप्रभावित कैंटनों के विरुद्ध युद्धघोषणा कर दी। गृहयुद्ध में ज्विंग्ली के अनुयायी परास्त हुए और ज्विंग्ली स्वयं भी 11 अक्टूबर को कैपेल नामक स्थल पर मारा गया। अंतत: कालविन मत के संस्थापक के विचारों से सामीप्य होने के कारण ज्विंग्ली के विचार त्याग दिए गए।
बारबाडोस का ध्वज
बारबाडोस का ध्वज बारबाडोस का राष्ट्रीय ध्वज है।
एटपल्लि, दहेगाव‌ मण्डल
एटपल्लि, दहेगाव‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
ओके कंप्युटर (टीवी शृंखला)
ओके कंप्यूटर डिज़्नी+हॉटस्टार पर एक भारतीय व्यंगात्मक बेतुकी दार्शनिक विज्ञान कथा टेलीविजन श्रृंखला है, जो पूजा शेट्टी और नील पागेदार द्वारा निर्मित और निर्देशित है, जिन्होंने आनंद गांधी के साथ पटकथा भी लिखी है। गांधी और उनकी टीम ने स्टूडियो मेमेसिस कल्चर लैब के माध्यम से श्रृंखला का निर्माण भी किया। श्रृंखला में राधिका आप्टे, विजय वर्मा, रसिका दुग्गल, जैकी श्रॉफ, कानी कुसरुति और उल्लास मोहन हैं और 26 मार्च 2021 से डिज्नी+ हॉटस्टार पर स्ट्रीमिंग शुरू हुई।
पटकथा
वर्ष 2031 है। नए भारत में - विशाल स्मार्ट होलोग्राम और ड्रोन सुपरहाइवेज़ के - हार्ड साइबर क्राइम जासूस साजन कुंडू को सेवानिवृत्ति से बाहर बुलाया जाता है जब एक सेल्फ-ड्राइविंग टैक्सी को हैक कर लिया जाता है और एक अज्ञात मानव पीड़ित को मारने का आदेश दिया जाता है। साजन अनिच्छा से हत्यारे की तलाश के लिए गोवा के आधुनिक बैकवाटरों में खोजबीन करने के लिए अपने बिछड़े साथी लक्ष्मी सूरी, जो कि एक बुद्धिमान एआई वैज्ञानिक है, के साथ सेना में शामिल हो जाता है। उनकी खोज अंततः उन्हें एक बेहद असामान्य संदिग्ध के सामने लाती है - अजीब नामक एक प्रतिभाशाली सरकारी वित्त पोषित उन्नत रोबोट। हालाँकि, अजीब की जाँच करते समय, साजन और लक्ष्मी खुद को परस्पर विरोधी सवालों से जूझते हुए पाते हैं। क्या अजीब किसी को नुकसान पहुंचाने में भी सक्षम है? यदि एक कृत्रिम बुद्धिमत्ता दूसरे को अपराध करने के लिए प्रेरित करती है, तो वास्तव में दोषी कौन है? क्या कोई इंसान असली मास्टरमाइंड हो सकता है? और सबसे महत्वपूर्ण बात यह है कि यदि एआई विकास की अंतिम सीमा है, तो क्या वे हमारे साथ वही करेंगे जो हमने अन्य प्रजातियों के साथ किया है?
अनेकान्तिक हेतु
अनेकांतिक हेतु, हेत्वाभास का एक भेद है जिसे सव्यभिचार भी कहते हैं।
अनुमान में हेतु को साध्य की अपेक्षा कम स्थानों पर किंतु साध्य के साथ रहना चाहिए। यदि हेतु ऐसा नहीं है तो वह अनेकांतिक है। इस अवस्था में हेतु या तो साध्य से अलग रहता है, या केवल उस स्थान पर रहता है जहाँ साध्य की सिद्धि करनी है या उस हेतु का कोई दृष्टांत नहीं होता। इसलिए इसके तीन भेद होते हैं :
घोसी (तहसील), मऊ
यह तहसील मऊ जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 348 गांव हैं।
रनकपुर सूर्य मंदिर
रनकपुर सूर्य मंदिर राजस्थान के रणकपुर नामक स्थान में अवस्थित यह सूर्य मंदिर, नागर शैली मे सफेद संगमरमर से बना है। भारतीय वास्तुकला का अनुपम उदाहरण प्रस्तुत करता यह सूर्य मंदिर जैनियों के द्वारा बनवाया गया था जो उदयपुर से करीब ९८ किलोमीटर दूर स्थित है।
टुन हुसेन ओन
टुन हुसेन ओन (12 फरवरी, 1922 - 29 मई, 1990) मलेशिया के प्रधान मन्त्री 1976-1981 थे
तेलंगाना एक्सप्रेस
तेलंगाना एक्सप्रेस सिकंदराबाद जंक्शन & सिरपुर काग़ज़नगर (भारत ) के बीच चलने वाली एक एक्सप्रेस ट्रेन है। यह भारतीय रेल के दक्षिण मध्य रेलवे जोन में पड़ता है। सिकंदराबाद जंक्शन से सिरपुर काग़ज़नगर के बीच चलने वाली ट्रैन का नंबर 17035 है एवं 17036, सिरपुर काग़ज़नगर से सिकंदराबाद जंक्शन के बीच चलती है।
डिब्बे
17035/36 सिकंदराबाद सिरपुर काग़ज़नगर तेलंगाना एक्सप्रेस में 1 AC चेयर कार, 19 अनारक्षित डिब्बे है। जैसा की भारतीय रेल में होता है, इसके कोचों की संख्या में मांग के आधार पर बढ़ोतरी की जा सकती है।
सेवाएं
सिकंदराबाद सिरपुर काग़ज़नगर तेलंगाना एक्सप्रेस 297 किलोमीटर की दूरी 54.83 किलोमीटर /घंटे की रफ़्तार से 5 घंटे 25 मिनट में एवं सिरपुर काग़ज़नगर सिकंदराबाद तेलंगाना एक्सप्रेस 54 किलोमीटर / घंटे की रफ़्तार से 5 घंटे 30 मिनट में पूरा करती है।
भारतीय रेल के नियमानुसार इस ट्रेन में सुपरफास्ट का किराया नहीं लगता क्यंकि इसकी रफ़्तार 55 किलोमीटर/घंटा से कम है।
समय तालिका
17035 सिकंदराबाद सिरपुर काग़ज़नगर तेलंगाना एक्सप्रेस, सिकंदराबाद से सुबह के 8.20 में खुलती है एवं 13 स्टेशनों को पार करते हुए सिरपुर काग़ज़नगर दिन के 13.45 में पहुँचती है।
इसके विपरीत 17036 सिकंदराबाद सिरपुर काग़ज़नगर तेलंगाना एक्सप्रेस दिन के14.50 में खुलती है एवं रात के 20.20 में सिकंदराबाद पहुँचती है यह २९७ किलो मीटर की दूरी 5.30 घंटे में तय करती है।
इरेल से साभार1
किराया तालिका
चकनागांव, कांडा तहसील
चकनागांव, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
तेमथा गाँव, परबत्ता (खगड़िया)
तेमथा परबत्ता, खगड़िया, बिहार स्थित एक गाँव है।
कौशल विकास और उद्यमिता मंत्रालय, भारत सरकार
कौशल विकास और उद्यमिता मंत्रालय भारत सरकार का एक मंत्रालय है जो 9 नवंबर 2014 को देश भर में सभी कौशल विकास प्रयासों को समन्वित करने के लिए स्थापित किया गया है। [२] औद्योगिक प्रशिक्षण, शिक्षुता और अन्य कौशल विकास जिम्मेदारियों को 16 अप्रैल 2015 को श्रम और रोजगार मंत्रालय से इस नए बने मंत्रालय में स्थानांतरित कर दिया गया था। इसका उद्देश्य कुशल जनशक्ति की मांग और आपूर्ति के बीच के अंतर को दूर करना है, न केवल मौजूदा नौकरियों के लिए नए कौशल और नवीन सोच का निर्माण करना है, बल्कि उन नौकरियों के लिए भी जो पैदा होनी हैं।
रामानन्दी सम्प्रदाय
रामानंदी सम्प्रदाय, बैरागियों के चार सम्प्रदायों में अत्यन्त प्राचीन सम्प्रदाय है। इस सम्प्रदाय को बैरागी सम्प्रदाय, रामावत सम्प्रदाय और श्री सम्प्रदाय भी कहते हैं। इस सम्प्रदाय का सिद्धान्त विशिष्टाद्वैत कहलाता है। काशी में स्थित पंचगंगा घाट पर रामानंदी सम्प्रदाय का प्राचीन मठ बताया जाता है।
इतिहास
तीर्थ यात्रा करने के बाद रामानन्द जब घर आए और गुरुमठ पहुँचे तो उनके गुरुभाइयों ने उनके साथ भोजन करने में आपत्ति की। उनका अनुमान था कि रामानन्द ने तीर्थाटन में अवश्य ही खानपान संबंधी छुआछूत का कोई विचार नहीं किया होगा। रामानन्द जी ने अपने शिष्यों का यह आग्रह देकर एक नया संप्रदाय चलाने की सलाह दे दी। यहीं से रामानन्द संप्रदाय का जन्म हुआ।
रामानंद ने उदार भक्ति का मार्ग प्रदर्शित किया। उनके शिष्यों में ब्राह्मण, क्षत्रिय, वैश्य, शुद्र और स्त्रियाँ भी थीं। भक्ति का द्वार सभी के लिए मुक्त था। उन्होंने वैरागी संप्रदाय की स्थापना इसी कारण की। उनके उपदेशों के फलस्वरूप दो विचारधारा जो परिवर्तन के विरुद्ध थी। दूसरी नवीन विचारधारा जो परिवर्तन करके हिंदू, मुसलमान सभी को सम्मिलित करने को उद्यत थी। प्रथम विचारधारा के महानतम व्यक्ति संत वाल्मिकी थे और दूसरी विचारधारा के प्रमुख व्यक्ति संत तुलसीदास थे।
इस जाति के लोग गुजरात, उत्तर प्रदेश और राजस्थान में वैष्णव ब्राह्मण के रूप में जाने जाते हैं। 15 वीं शताब्दी की शुरुआत में, इस संप्रदाय ने राम के पुत्रों, कुश और लव के वंशज घोषित किए। ये ब्राह्मण, श्रेष्ठ ब्राह्मणों की श्रेणी में आते हैं। वे योद्धा वर्ग के ब्राह्मणों से संबंधित हैं। वे राजस्थान के कुछ हिस्सों में मूल रूप से जमींदार और शासक थे और धार्मिक गतिविधियाँ भी करते थे। उन्हें अपनी बहादुरी के कारण 'बन्ना' भी कहा जाता था। ये अपनी सत्यवादिता के लिए जाने जाते है ।
रामानन्द सम्प्रदाय के दार्शनिक सिद्धान्त
रामानन्द सम्प्रदाय को जो श्री संप्रदाय कहा जाता है उसमें 'श्री' शब्द का अर्थ लक्ष्मी के स्थान पर 'सीता' किया जाता है। इस संप्रदाय का दार्शनिक मत विशिष्टाद्वैत ही माना जाता है, जैसा ऊपर उल्लिखित हो चुका है।
विशिष्टाद्वैत शब्द का अर्थ इस प्रकार किया गया है - विशिष्टं चा विशिष्टं च विशिष्टे, विशिष्टयोरद्वैते विशिष्टाद्वैतम् अर्थात् सूक्ष्म चिदचित् विशिष्ट अथवा कारण ब्रह्म और स्थूल चिदचिद् विशिष्ट अथवा कार्य ब्रह्म में अभिन्नता स्थापित करना ही विशिष्टाद्वैत का उद्देश्य है। रामानंद संप्रदाय में राम को ही ब्रह्म कहा गया है और 'सीताराम' आराध्य माने गए हैं।
ब्रह्म राम
स्वामी जी का ब्रह्म राम विश्व की उत्पत्ति, रक्षा और इसका लय करता है। उसके प्रकाश से सूर्य और चंद्रमा संसार को प्रकाशित करते हैं। जो वायु को चलायमान करता है, जो पृथ्वी को स्थिर रखता है, वह ज्ञानस्वरूप, साक्षी, अनेक शुभ गुणों से युक्त, अविनाशी एवं विश्वभर्ता ईश्वर ही ब्रह्म है। यह ब्रह्म नित्य है; ब्रह्मादि का विधायक, वेदों का उपदेष्टा, स्वयं सर्वज्ञ है। सदयोगियों की रखा करता है, चेतन को भी चेतनता प्रदान करता है, स्वतंत्र है। इस ब्रह्म पद से श्री रामचंद्र का ही बोध होता है। रामानंद उसी राम के सस्मित मुखकमल का स्मरण करते हैं जो जानकी के कटाक्षों से अवलोकित, भक्तों के मनोवांछित धर्म, अर्थ, काम, मोक्ष को देने के लिए कल्पतरु के समान है।
सीतापति भगवान् राम समस्त गुणों के एकमात्र आकर, सत्यस्वरूप, आनंदस्वरूप तथा चित्स्वरूप हैं। स्वयं विष्णु ही राम के रूप में अवतीर्ण हुए थे। वे लोकोत्तर वलशाली, अद्भुत दिव्य धनुष और बाणों से पूजित तथा आजानुबाहु हैं। परम पुरुषोत्तम राम सीता और लक्ष्मण के साथ नित्य ही सुशोभित रहते हैं। भक्त का विश्वास है कि नरशार्दूल भगवान् राम के प्रात: निद्रात्याग करन मात्र से सारा संसार जाग उठेगा। भगवान् ही जीवों के स्वामी हैं। एकमात्र वही शेषी हैं। जीव उनका शेष है। भगवान् राम ही जीवों के परम प्राप्य हैं। वही एकमात्र उपाय भी हैं। भगवान् राम के पार्षदों में लक्ष्मण परम प्राप्य हैं। वही एकमात्र उपाय भी हैं। भगवान् राम के पार्षदों में लक्ष्मण परम प्रिय हैं। अनुमान भी उनके दूसरे पार्षद हैं। स्वामी जी ने भगवान् राम के अर्चावतार अथवा प्रतिमावतार के चारों स्वयं व्यक्त, दैव, सैद्ध और मानुष की पूजा षोडशोपचार से करने के लिए आदेश दिया है। रामानंद जी के मत से सीता के द्वारा ही राम की प्राप्ति होती है। महारानी सीता पुरुषकारभूता हैं और वही उपाय भी हैं।
जीव
रामानंद ने जीव की साधारण ढंग से इस प्रकार व्याख्या की है - जो सदैव एक स्वरूप में स्थित है, जो ईश्वर की अपेक्षा अज्ञ, चेतन, सर्वदा पराधीन (भगवदधीन), सूक्ष्म से सूक्ष्म, बद्धादि भेदों से भिन्न भिन्न शरीरों में भिन्न भिन्न प्रकार का होकर भिन्न है। भगवान् से परिव्याप्त शरीर में जो रहता है, स्वकर्मानुसार फल भोगनेवाला, भगवन् ही जिसके सर्वदा सहायक हैं, अपने को कर्ता, भोक्ता समझने का जिसे अभिमान है, तत्व के जिज्ञासुओं द्वारा जानने योग्य है, श्रेष्ठ विद्वान् उसी को जीव कहते हैं। यह जीव ज्ञानस्वरूप, आनंदस्वरूप तथा ज्ञान और सुख आदि गुणोंवाला, अणु परिमाणवाला, देहेंद्रियादि से भी अपूर्व, परमात्मा का प्रिय, नित्य एवं स्वप्रकाश है। भगवान् शेषी और जीव उनका शेष है। भगवान् ही जीवों के स्वामी हैं। जीव परतंत्र है। अत: भगवान् की निर्हेतुक कृपा के बिना जीव को मोक्ष नहीं मिल सकता।
बद्ध जीव
अनादि कर्मों की राशि से अनेक प्रकार के शरीर का अभिमानी जीवबद्ध कहा गया है। बद्ध जीव दो प्रकार के हैं - १. मुमुक्षु, २. बुभुक्षु। भगवान् की निर्हेतुक कृपा से अविद्यादि दुष्ट कर्मों की वासना की रुचि की प्रवृत्ति के संबंध से छूटने का प्रयत्न करनेवाले जीवों को मुमुक्षु कहते हैं। इसके विरुद्ध सांसारिक भोग की कामनावाले जीव बुभुक्षु कहलाते हैं।
मुमुक्षु जीव भी दो प्रकार के हैं - १. शुद्ध भक्त, २. चेतनांतर साधन। ज्ञानादि साधनहीन, स्मृति भक्ति में निष्ठित वेदोक्त वर्णाश्रम कर्म करनेवाले और उपासना निरत भक्त शुद्ध भक्त कहलाते हैं। स्वानुष्ठित कर्म विज्ञानादि समूह को ही प्रधान साधन मानकर किसी उत्तम संबंध विशेष को प्राप्त करके सदा मोक्ष में निश्चय वाले जीव चेतनांतर साधन कहलाते हैं।
मोक्षपरायण जीव भी दो प्रकार के हैं - १. प्रपन्न, २. पुरुषकारनिष्ठ। अन्य सभी को छोड़कर परम कृपालु, समर्थ, अविनाशी श्रीराम को ही प्राप्य और उनको ही उपाय समझकर जो जीव संस्थित हैं, उन्हें प्रपन्न कहते हैं। श्रीराम की स्वतंत्रता का विचार करके कुछ संकुचित होकर, परम कृपालु आचार्य को ही उपाय मानकर स्थित रहनेवाले जीव पुरुषकारनिष्ठ कहलाते हैं।
प्रपन्न जीव भी दो प्रकार के होते हैं - १. दृप्त, २. आर्त। शरीरस्थिति पर्यत स्वकर्मानुसार प्राप्त दु:खादि का भोग करते हुए शरीर के अंत में मोक्ष सिद्धि का निश्चय करके महाबोध एवं अत्यंत विश्वासयुक्त रहनेवाले जीवदृप्त कहलाते हैं। संसृति को उसी क्षण न सहन करतेश् हुए जो भगवात् प्राप्ति में अत्यंत शीघ्रता चाहते हैं वे आर्त जीव है।
पुरुषकारनिष्ठ जीव भी दो प्रकार के हैं - १. आचार्य-कृपा-मात्र प्रपन्न, २. महापुरुष-सेवातिरेक-प्रपन्न। अंत में रामानंद ने बद्ध जीवों के संबंध में कहा है कि शुद्ध भक्त वही है जो भगवान् के यश के श्रवण, कीर्तनादि में ही निष्ठा रखते हैं।
मुक्त जीव
ये जीव दो प्रकार के हैं १. नित्य, २. कादाचित्क। नित्य जीव गर्भ जन्मादि दु:खों के अनुभव करनेवाले कहलाते हैं, जैसे - हनुमान। नित्य जीव भी दो प्रकार के हैं - १. परिजन, २. परिच्छद। हनुमान परिजन और किरीट आदि परिच्छेद की परिभाषा में आते हैं। इसी प्रकार कादाचित्क जीव के भी दो भेद किए गए हैं - १. भागवत, २. केवल। जो जीव भगवत्परायण हैं उन्हें भागवत कहते हैं। भागवत जीव के भी दो भेद हैं - १. भगवत्परायण होकर नित्य उनका ही ध्यान करनेवाले जीव। २. भगवद्-गुणानुसंधान-परायण के साथ कैकयेपरायण होनेवाले जीव। इसी प्रकार केवल जीव के भी दो भेद बतलाए गए हैं - १. दु:खभावनैकपरायण, २. अनुभूति परायण।
प्रकृति
रामानंद के मत के अनुसार प्रकृति के संबंध में उनकी वही धारणा है जो सांख्य में वर्णित है। तत्वविद्, विकाररहित, संपूर्ण विश्व का कारण, एक होकर भी अनेक प्रकार से शोभित, शुक्लादि भेद से अनेक वर्णोवाली, सत्व, रज, तम आदि गुणों को प्रश्रय देनेवाली, अव्यक्त प्रधान आदि शब्दों से अभिहित, स्वतंत्र व्यापारहीन, ईश्वराधीन रहनेवाली और महत्तत्व एवं अहंकार आदि को उत्पन्न करनेवाली सत्ता को ही प्रकृति कहते हैं। रामानंद जी ने इन विशेषणों का विवेचन नहीं किया है, केवल संकेत मात्र किया है।
मोक्ष
रामानंद के मत से भगवान् की कृपा से सांसारिक बंधनों से मुक्त होकर साकेत लोक को प्राप्त करके परब्रह्म से सायुज्य की प्राप्ति करना ही मोक्ष कहलाता है। रामानंद संप्रदाय में भक्त, श्री राम की कृपा से सायुज्य मुक्ति प्राप्त करता है और उनके साथ नित्य क्रीड़ा करता है।
साकेत
रामानंद के मत से जीव सुषुम्ना, अर्चिमार्ग, अर्हमार्ग, उत्तरायण, संवत्सर, सूर्य, चंद्र, और विद्युत् आदि मार्गों से होता हुआ दिव्य लोक  साकेत में पहुँचकर विश्राम करता है। यही भगवान् राम का लोक है, जहाँ करोड़ों सूर्य के प्रकाश से युक्त हेम का सिंहासन है, जहाँ स भक्त फिर इस संसार में नहीं लौटता। इस साकेत लोक के चारों ओर विरजा नदी बहती रहती है जिसका जल अत्यंत निर्मल है।
मोढेरा सूर्य मंदिर
मोढेरा सूर्य मंदिर गुजरात के मेहसाना जिले के “मोढेरा” नामक गाँव में पुष्पावती नदी के किनारे प्रतिष्ठित है। यह स्थान पाटन से ३० किलोमीटर दक्षिण में स्थित है। यह सूर्य मंदिर भारतवर्ष में विलक्षण स्थापत्य एवम् शिल्प-कला का बेजोड़ उदाहरण है। सोलंकी वंश के राजा भीमदेव प्रथम द्वारा सन् १०२६-१०२७ ई॰ में इस मंदिर का निर्माण किया गया था। वर्तमान समय में यह भारतीय पुरातत्व विभाग के संरक्षण में है और इस मंदिर में पूजा करना निषिद्ध है।
इस मंदिर परिसर के मुख्य तीन भाग हैं - गूढ़मण्डप (मुख्य मंदिर), सभामण्डप तथा कुण्ड (जलाशय)। इसके मण्डपों के बाहरी भाग तथा स्तम्भों पर अत्यन्त सूक्ष्म नक्काशी की गयी है। कुण्ड में सबसे नीचे तक जाने के लिए सीढ़ियाँ बनी हैं तथा कुछ छोटे-छोटे मंदिर भी हैं।
इतिहास
इस स्थान को बाद में स्थानीय रूप से सीता नी चौरी और रामकुंड के नाम से जाना जाने लगा। अब यहाँ कोई पूजा नहीं की जाती है। मंदिर राष्ट्रीय महत्व का स्मारक है और भारतीय पुरातत्व सर्वेक्षण के देखरेख में है।
वास्तु-कला
स्थापत्य की दृष्टि से यह मंदिर गुजरात में सोलंकी शैली में बने मंदिरो में सर्वोच्च है। ऊँचे प्लेटफार्म (जगती) पर एक ही अक्ष पर बने इस मंदिर के मुख्यतः तीन भाग है: (1) मंदिर का मुख्य भाग जिसमें प्रदक्षिणा-पथ युक्त गर्भगृह तथा एक मण्डप हैं,(2) एक अलग से बना सभामण्डप जिसके सामने एक अलंकृत तोरण है, तथा (3) पत्थरों से निर्मित एक कुण्ड (जलाशय) जिसमें कई छोटे-बड़े लघु आकार के मंदिर निर्मित हैं।
सभामण्डप, गूढमण्डप के साथ जुड़ा हुआ नहीं है, बल्कि एक अलग संरचना के रूप में इसे थोड़ा दूर रखा गया है। दोनों एक पक्के मंच पर बने हैं। इनकी छतें बहुत पहले ढह गई है, अब बस उसके कुछ निचले हिस्से ही बचे हैं। दोनों छतें 15 फुट 9 इंच व्यास की हैं, लेकिन अलग-अलग तरीके से बनाई गई हैं। मंच या प्लिंथ, उल्टे कमल के आकार का है।
मोढेरा नृत्य समारोह
गुजरात के पर्यटन निगम के द्वारा जनवरी के तीसरे सप्ताह में उत्तरायण त्यौहार के बाद मंदिर में 'उत्तरार्ध महोत्सव' मनाया जाता है, जिसमें प्रत्येक वर्ष तीन दिवसीय नृत्य महोत्सव का आयोजन किया जाता है। इसका उद्देश्य शास्त्रीय नृत्य रूपों को उसी तरह के माहौल में प्रस्तुत करना है, जिसमें वे मूल रूप से प्रस्तुत किए जाते थे।
अवस्थिति
यह गुजरात, भारत में मोढेरा गाँव में स्थित है, जो महेसाणा से 25 कि॰मी॰ और अहमदाबाद से 106 कि॰मी॰ दूर पर स्थित है।
सूर्य पहर मंदिर
सूर्य पहर मंदिर असम में गुवाहाटी के समीप गोवालपारा नामक स्थान पर सूर्य पहर नाम के पर्वत पर यह सूर्य मंदिर स्थित है। भगवान सूर्य के अलावा इस मन्दिर मे नौ शिवलिंग भी है।
टुन महाथिर मोहमद
टुन महाथिर मोहमद (ज. 10 जुलाई, 1925) मलेशिया के प्रधान मन्त्री 1981-2003 थे
चंदनपुर गाँव, सूर्यगढा (लखीसराय)
}
चंदनपुर सूर्यगढा, लखीसराय, बिहार स्थित एक गाँव है।
अन्चोली, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
अन्यूरिन
अन्यूरिन (Aneirin [aˈnɛirɪn]) ब्रिटेन का ७वीं सदी ई. का एक कवि था। उसने गोडोडिन (Y Gododdin) नाम की एक पुस्तक लिखी। गोडोडिन, वेल्स की एक जाति थी जिसका सरदार अन्यूरिन का पिता था। इस प्रकार गोडोडिन अन्यूरिन की अपनी जाति के संबंध का महाकाव्य है। इसमें सैक्सनों द्वारा ब्रिटनों की पराजय का वर्णन है। स्वयं अन्यूरिन उस युद्ध में कैद हो गया था।
ऑस्ट्रेलियाई महिला क्रिकेट टीम
ऑस्ट्रेलियाई महिला क्रिकेट टीम (Australian women's national cricket team) (जिन्हें साउथर्न स्टार/Southern Stars) भी कहा जाता है एक ऑस्ट्रेलिया की अंतरराष्ट्रीय महिला क्रिकेट टीम है टीम के कप्तान मेग लैनिंग है और कोच मैथ्यू मोट है। २० अक्टूबर २०१५ से ऑस्ट्रेलिया की यह महिला क्रिकेट टीम सभी प्रारूपों में पसली पायदान पर है।
अब्दुल्लाह अहमद बदावी
अब्दुल्लाह अहमद बदावी (जन्म 26 नवंबर, 1939) मलेशिया के राजनीतिज्ञ हैं जो ३१ अक्टूबर २००३ से ३ अप्रैल २००९ तक मलेशिया के प्रधान मन्त्री रहे।
चाप बाँध
चाप बाँध (Arch dam) ऐसा [बाँध होता है जिसका ऊपर से देखने पर चाप आकृति का आकार होता है, जिसमें चाप जलधारा के विरुद्ध ऊपर की ओर होता है। ऐसे बाँध में जल के दबाव से चाप थोड़ा सीधा हो जाता है, जिस से बाँध ढांचा और संगठित व मज़बूत हो जाता है। चाप बाँध अक्सर स्थाई शैल की दीवारों से बनी तंग घाटी में बहने वाली नदियों मे देखा जाता है जहाँ बाँध को दृढ़ता से घाटी-दीवारों से सहारे के लिए जोड़ा जा सकता है। चाप बाँध अन्य बाँधों से पतले होते हैं, जिस से उनमें सामग्री कम लगती है और निर्माण लागत भी कम आती है।
पुरुषोत्तंपूर, नेरडिगोंड मण्डल
पुरुषोत्तंपूर, नेरडिगोंड मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
नरेश त्रेहन
नरेश त्रेहन एक भारतीय हृदय और कार्डियोथोरेसिक सर्जन हैं। भारत सरकार ने त्रेहन को राष्ट्रीय पुरस्कार, पद्मश्री और पद्मभूषण से सम्मानित किया हैं।
शिक्षा
डॉक्टर नरेश त्रेहन ने न्यूयॉर्क वीश्वविद्यालय हार्ट सर्जरी का अभ्यास किया तथा नैदानिक निदेशक सर्जरी (1971-1974),सर्जरी में शिक्षण सहायक, सहायक प्रोफेसर ऑफ सर्जरी, एम.बी.बी.एस न्यूयॉर्क मेडीकल सेंटर (1981-1988) में अभ्यास किया था।
दक्षिणार्क सूर्य मंदिर
दक्षिणार्क या दक्षिणारका सूर्य मंदिर मन्दिर बिहार के गया जिले मे स्थित है। सावित्री देवी को समर्पित इस मंदिर मे कई देवियों की प्रतिमाएँ भी स्थापित है। इस मंदिर का निर्माण मौर्य कालीन राजा चन्द्रगुप्त मौर्य के जन्म से भी पहले हुआ था।
प्रयागराज रामबाग रेलवे स्टेशन
प्रयागराज रामबाग रेलवे स्टेशन PRRB (पूर्व नाम - इलाहाबाद सिटी रेलवे स्टेशन) भारतीय रेल का एक रेलवे स्टेशन है। यह प्रयागराज शहर में स्थित है। यह शहर के मुख्य स्टेशन प्रयागराज जंक्शन से 4 कि॰मी॰ दूरी पर रामबाग नामक जगह में स्थित है। इसकी ऊंचाई १०१ मीटर है। यह स्टेशन नार्थ ईस्ट रेलवे के अंतर्गत प्रयागराज रेलवे डिवीजन में आता है।
परसुडीह
परसुडीह भारत के झारखण्ड राज्य के जमशेदपुर शहर में एक आवासीय क्षेत्र है। यह टाटा -चाईबासा राजमार्ग पर टाटानगर रेलवे स्टेशन के दूसरी ओर स्थित है।
इसमें ज्यादातर निजी आवासीय और अपार्टमेंट्स हैं। यह जमशेदपुर के बाहरी इलाके में स्थित है और पंचायत के अंतर्गत आता है। यह शहर का बंगाली बहुल इलाका है। विशेष रूप से कोई आधिकारिक भाषा नहीं है। यहां रहने वाले लोग अंग्रेजी, हिन्दी, बंगाली, उड़िया और संथाली बोलते हैं।
परसुडीह का डाक प्रधान कार्यालय टाटानगर है । परसुडीह में प्रमथ नगर, हलुदबनी, खासमहल, सरजामदा, सलगाझुरी, गोलपहाड़ी, नमोटोला, दुखुटोला, मखदुमपुर, विद्यासागर पाली और करनडीह सहित एक विशाल क्षेत्र शामिल है। परसुडीह के कुछ पड़ोसी इलाके जुगसलाई, सुंदरनगर, बागबेरा, टेल्को, बर्मा माइंस हैं। परसुडीह से टाटानगर रेलवे स्टेशन कुछ ही दूरी पर है।
जनसांख्यिकी
2001 की भारत की जनगणना के अनुसार, परसुडीह की आबादी 80,000 थी। पुरुषों की जनसंख्या का 51% और महिलाओं की संख्या 49% है। परसुडीह की औसत साक्षरता दर 71% है, जो राष्ट्रीय औसत 59.5% से अधिक है: पुरुष साक्षरता 78% है और महिला साक्षरता 62% है। परसुडीह में, जनसंख्या का 12% 6 साल से कम उम्र के हैं। परसुडीह के लोग 90% बंगाली और 10% आदिवासी हैं। परसुडीह जमशेदपुर के सबसे बड़े मल्टीप्लेक्स पी एंड एम हाई-टेक सिटी सेंटर से लगभग 5 किमी दूर है, जो हाल ही में खुला है, और शहर पर इसका बड़ा प्रभाव है। परसुडीह बाजार बहुत बड़ा है और इसमें अभी भी 'हाट' का सार है, जिसका अर्थ है बाजार का दिन ताजी सब्जियां, फल और मांसाहारी वस्तुएं जैसे ताजी मछली दिन के दौरान उपलब्ध होती हैं, खासकर सुबह। चिकन और मटन हमेशा उपलब्ध रहता है।
प्रशासन
परसुडीह में एक पुलिस थाना है।
तेमथा-करारी गाँव, परबत्ता (खगड़िया)
तेमथा-करारी परबत्ता, खगड़िया, बिहार स्थित एक गाँव है।
जैविक नृविज्ञान
जैविक नृविज्ञान (अंग्रेजी-Biological anthropology), नृविज्ञान की प्रथम एवं सर्वप्रमुख शाखा है। यह मानव का एक जैविक प्राणी के रूप में अध्ययन करता है। यह मानव की उत्पत्ति, उदविकास एवं विविध मानव समूहों के बीच मौजूद प्रजातीय विविधता का अध्ययन करता है।
मानव की उत्पत्ति एवं उसके उदविकास का अध्ययन जीवश्मीय साक्ष्यों के आधार पर किया जाता है। इसके साथ ही प्राइमेट के मानवीय गुणों का पता लगाकर मानव के पूर्वजों के बारे में अनुमान लगाया जाता है। इसके अतिरिक्त आदिकालीन जलवायु, पौधों एवं जंतुओं के अध्ययन से प्राप्त जानकारी से भी मानव उदविकास के बारे में जानने का प्रयास किया जाता है। मानव की प्रजातीय विविधता के अध्ययन के लिए मानवविज्ञानी मानव की उन शारीरिक विशिष्टताओं का अध्ययन करते हैं जो आनुवंशिक होते हैं। यह अध्ययन प्रजातीय वर्गीकरण में सहायक होते हैं। इस शाखा का संबंध आदि मानवों और मानव के पूर्वजों की भौतिक या जैव विशेषताओं तथा मानव जैसे अन्य जीवों, जैसे चिमपैन्जी, गोरिल्ला और बंदरों से समानताओं से है। यह शाखा विकास शृंखला के जरिए सामाजिक रीति रिवाजों को समझने का प्रयास करती है। यह जातियों के बीच भौतिक अंतरों की पहचान करती है और इस बात का भी पता लगाती है कि विभिन्न प्रजातियों ने किस तरह अपने आप को शारीरिक रूप से परिवेश के अनुरूप ढाला। इसमें यह भी अध्ययन किया जाता है कि विभिन्न परिवेशों का उनपर क्या असर पड़ा।
जैव या भौतिक नृतत्व विज्ञान की अन्य उप शाखाएं और विभाग भी हैं जिनमें और भी अधिक विशेषज्ञता हासिल की जा सकती है। इनमें आदि मानव जीव विज्ञान, ओस्टियोलाजी (हड्डियों और कंकाल का अध्ययन), पैलीओएंथ्रोपोलाजी यानी पुरा नृतत्व विज्ञान और फोरेंसिक एंथ्रोपोलाजी।
मानवविज्ञान की इस शाखा का व्यावहारिक जीवन में उपयोग बढ़ रहा है, जैसे- आपराधिक गुत्थिओं को सुलझाने में, सार्वजनिक स्वास्थ्य को सुधारने में, पितृत्व संबंधी विवादो के समाधान में, शरीर पर फिट आनेवाले वस्त्रों व अन्य साजो-सामान के निर्माण में आदि।
बोहरा गाँव, रानीखेत तहसील
बोहरा गाँव, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सपना भवनानी
सपना भवनानी (जन्म : ५ जनवरी, १९७१) मुम्बई की केशसज्जाकार (हेयरस्टाइलिस्ट) हैं।
चकपोखरी पंगचौड्ा, कांडा तहसील
चकपोखरी पंगचौड्ा, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
भारत का राजपत्र
भारत का राजपत्र भारत सरकार द्वारा प्रकाशित एक  आधिकारिक दस्तावेज व लोकपत्र है, जिसका प्रकाशन, आवासन एवं शहरी कार्य मंत्रालय के अधीन प्रकाशन विभाग द्वारा साप्ताहिक  किया जाता है । यह राज्य मे भी होता है ।
मधुबन (तहसील), मऊ
यह तहसील मऊ जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 354 गांव हैं।
चंपानगर गाँव, सूर्यगढा (लखीसराय)
}
चंपानगर सूर्यगढा, लखीसराय, बिहार स्थित एक गाँव है।
तेरे लिए
तेरे लिए भारतीय हिन्दी धारावाहिक है। इसका निर्माण शोभा कपूर और एकता कपूर ने किया है। यह स्टार प्लस पर 14 जून 2010 से 2 अप्रैल 2011 तक प्रसारित हुआ।
चतुर्थ कल्प
तृतीय कल्प (Tertiary period) के अंतिम चरण में पृथ्वी पर अनेक भौगोलिक एवं भौमिकीय परिवर्तन मिलते हैं, जिनसे एक नए युग का प्रादुर्भाव होना निश्चित हो जाता है। इन्हीं परिवर्तनों के आधार पर डेसनोआर ने 1829 ई. में चतुर्थ कल्प (Quarternary age) की कल्पना की। यद्यपि अब भूशास्त्रवेत्ताओं का मत है कि इस नवीन कल्प को तृतीय कल्प से पृथक्‌ नहीं किया जा सकता है, फिर भी दो मुख्य कारणों से इस काल को अलग रखना उचित नहीं होगा। इनमें से एक है इस समय में हुआ मानव जाति का विकास और दूसरा इस काल की विचित्र जलवायु।
न्यूयॉर्क शहर की जनसांख्यिकी
Throughout its history, New York City has been a major point of entry for immigrants; the term "melting pot" was coined to describe densely populated immigrant neighborhoods on the Lower East Side. As many as 800 languages are spoken in New York, making it the most linguistically diverse city in the world. English remains the most widely spoken language, although there are areas in the outer boroughs in which up to 25% of people speak English as an alternate language, and/or have limited or no English language fluency. English is least spoken in neighborhoods such as Flushing, Sunset Park, and Corona.